पाएं अपने शहर की ताज़ा ख़बरें और फ्री ई-पेपरडाउनलोड करें
लुधियाना. रिवॉल्वर में पड़ी पांच की पांच गोलियां शरीर में उतार देंगे। जो कुछ भी है हमें दे दो। मोटरसाइकिल सवार नकाबपोश ४ बदमाशों की धमकी से दहशत में आई मॉडल टाउन एक्सटेंशन की रहने वाली गुनीत कौर (२२) ने लेपटॉप, आई-फोन और घड़ी बदमाशों के हवाले कर दी।
गुनीत साइकिल पाट्र्स कारोबारी अमरजीत सिंह की बेटी है। सराभा नगर ए ब्लॉक में दिनदहाड़े मोटरसाइकिल सवार 4 बदमाश गन प्वाइंट पर घटना को अंजाम देकर फरार हो गए। सूचना मिलते ही एसीपी वेस्ट गुरप्रीत कौर पुरेवाल पुलिस टीम के साथ मौके पर पहुंची। पुलिस ने अज्ञात बदमाशों के खिलाफ केस दर्ज कर लिया है।
घटना दोपहर करीब डेढ़ बजे की है। गुनीत कौर (22) सराभा नगर में आईलेट्स का कोर्स करती है। बुधवार को क्लास खत्म करने के बाद वो किसी काम से सराभा नगर के ए-ब्लॉक में गई थी। वहां रास्ता भटकने के कारण गीगल नर्सरी प्ले-वे स्कूल के पास वाली गली में जा पहुंची। वो अभी अपनी लांसर कार बैक ही करने वाली थी कि दो मोटरसाइकिलों पर चार बदमाश आ पहुंचे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn